A fost odată ca niciodată...
într-un ţinut îndepărtat...
"ZIUA MOŞTENIRII: O POVESTE DIN DOUĂ POVEŞTI"
Sunt Raven Queen, fiica Reginei Rele,
şi jur...
- Jur... - Hai, zi !
Jur...
Toţi ochii erau aţintiţi asupra lui Raven, care avea de făcut cea mai grea alegere.
Zău ? O să începi cu Ziua Moştenirii ?
Să ştii că aici nu e loc decât pentru un narator.
Începe şi tu cu naşterea conflictului dintre princiari şi rebeli.
Fie !
Strângeţi-vă roată şi vă vom depăna povestea.
Povestea liceului Ever After High...
Aici învaţă fiii şi fiicele adolescente
ale celor mai celebre personaje de basm care au trăit vreodată.
Însă pentru elevii de la Ever After High, anul acesta era cu totul diferit.
"Povestea rebelei Raven."
În acel an se serba Ziua Moştenirii,
un eveniment epocal, când elevii jură dinaintea întregii lumi fermecate
să le calce pe urmă părinţilor lor de basm.
Ar face bine, căci de nu... !
Să-mi fie cu iertare, dar cine istoriseşte aici ? Dacă nu...
Vreţi să nu vă mai certaţi ? Ei, comedie !
- Cu cine vorbeşti ? - Cu naratorii.
Tu nu-i auzi, doar eu pot.
Aha.
Pot să vorbesc acum ?
M-am săturat să mă considere lumea rea doar fiindcă mama a fost afurisită.
Nu e drept !
Nimeni nu te consideră rea. Vorbeşti în dodii.
Fiica Pălărierului Nebun mă face ţăcănită ?
Nu te mai frământa degeaba.
Tot liceul te iubeşte.
- Vine Raven Queen ! Fugiţi ! - E rea.
Fugiţi cu toţii !
Vezi ? Toţi te iubesc.
E ora ceaiului.
Earl Grey... Ce şoarece deştept eşti !
Într-adevăr, port o rochie nouă.
Lui Raven nu îi era uşor în viaţă. Se simţea singură şi ocolită de lume.
Pe bună dreptate. Soarta ei e să fie rea.
Nu poţi să taci din gură 20 de secunde ?
Bună, Raven. Arăţi gorvaz. Adică grozav.
Nu ştiu ce înseamnă "gorvaz".
Te-aş pofti să stai jos, dar, vezi Doamne, sunt rea.
Ca să te aşezi aici, ar trebui să fii...
Daring.
Vai, Daring !
Ce ? Nu, sunt Dex. Dexter Charming. Daring e frate-miu.
- Gorvaz ! - Raven, ce vrăji mai faci ?
Apple White, mă bucur să te văd. Bună, Daring.
Ai grijă, nu te holba la dinţii mei.
Tocmai mi i-am albit.
Sună clopoţelul. Avem buna gospodărire a regatului.
- Tu ce oră ai, Raven ? - Istoria vrăjilor rele.
Ţi se potriveşte la perfecţie.
Salut, Cerise ! Ce mai faci ?
Scuze, sunt răcită.
Hrană gratuită !
În seara aceea, întorcându-se în camera de cămin,
Raven a avut parte de o mare surpriză.
Maddie ?
Bun venit acasă, colega !
Foarte nostim, Apple. Anul ăsta stau cu Maddie.
Nu mai stai.
Întrucât joci un rol atât de însemnat în povestea mea...
- Tu mă otrăveşti, eu adorm... - Prinţul te trezeşte cu un sărut...
Aşa, şi ?
L-am rugat pe directorul Grimm să ne cazeze împreună,
iar el a fost de acord.
- Nu e fermecător ? - Dar...
O să-ţi placă la nebunie să stai cu mine.
Sunt grijulie şi frumoasă
şi cânt cele mai minunate cântece despre jivinele pădurii.
Valea, n-aveţi ce vedea aici !
Ţi-am decorat jumătatea de cameră.
Nu e sinistră la culme ? Ştiam eu c-o să-ţi placă.
Mă aşteaptă un an lung.
Şi aşa ajungem la repetiţiile pentru serbarea de Ziua Moştenirii.
Când se materializează cheia,
o introduceţi delicat în Cartea legendelor,
apoi vă îndreptaţi de spate şi vă declaraţi în gura mare soarta.
- M-aţi înţeles ? - Domnule director Grimm, dar dacă... ?
N-aveţi întrebări ? Bine.
Să repetăm
pe acest minuscul manual cu norme şcolare foarte judicioase.
Cine începe ?
Eu, Madeleine Hatter,
jur să urmez destinul dragului meu tată,
Pălărierul Nebun din Ţara Minunilor.
- Când bem ceai ? - Următorul !
Sunt Hunter Huntsman
şi jur să-mi urmez destinul de vânător.
Voi roti vitejeşte securea şi...
- Pe bune, Pesky ? Aşa te porţi ? - Următorul !
Sunt Cedar Wood
şi jur să-mi urmez destinul şi să fiu următorul Pinocchio.
Adică nu următorul Pinocchio.
La şcoală nu pot să spun decât adevărul,
dar într-o bună zi o să mint.
Înseamnă asta că o să semăn cu tata ?
- Sau nu ? - Următorul !
Sunt Raven Queen
şi jur să-mi urmez destinul...
- Am o întrebare. - Ce este ?
Eram curioasă, dacă nu vreau să depun jurământul ?
Ce e ? Am întrebat şi eu.
Iar eu îţi răspund.
Dacă nu juri să-ţi urmezi destinul, povestea ta încetează să existe.
Încetează să existe ? Şi cu mine ce se va întâmpla ?
Şi existenţa ta va înceta.
- Acum zi mai departe. - Dar, dle Grimm...
Trebuie să plec.
Potoliţi-vă !
În beciul cu poveşti pierdute, în străfundurile liceului,
cineva trăgea cu urechea.
Giles Grimm, fratele directorului liceului.
Corbul zboară, norii cântă.
Dar ce va fi când apele se-avântă ?
Chiar aşa, ce va fi ?
Ai isprăvit ? Pot să spun şi varianta mea ?
Dacă e musai. S-auzim.
Într-un ţinut îndepărtat, toţi ochii erau aţintiţi asupra lui Apple,
care avea să facă cea mai importantă declaraţie din viaţa ei.
Sunt Apple White, fiica Albei-ca-Zăpada,
şi sunt gata să fac legământul destinului.
Se putea să nu începi tu cu Apple ? Mereu faci favoritisme.
Ia-o de la începutul anului şcolar.
Fie.
Strângeţi-vă roată şi vă vom depăna povestea.
Povestea liceului Ever After High...
Aici învaţă fiii şi fiicele adolescente
ale celor mai celebre personaje de basm care au trăit vreodată.
Însă pentru elevii de la Ever After High, anul acesta era cu totul diferit.
"Povestea princiarei Apple."
În acel an se serba Ziua Moştenirii,
un eveniment epocal, când elevii jură dinaintea întregii lumi fermecate
să le calce pe urmă părinţilor lor de basm.
Nu-mi vine să cred !
Anul ăsta e Ziua Moştenirii şi sunt atâtea de făcut !
Nu-i aşa ?
Petrecerea de după o să spargă gura târgului.
Cică DJ N-Chant va...
Briar, nu doar petrecerea contează. E vorba de destin.
Eu voi fi regină.
Nu se poate să apară poze ruşinoase cu noi pe CapitolulMeu.
Sunt fata Frumoasei Adormite.
Dacă e să trag la aghioase o sută de ani,
trebuie să trăiesc din plin acum.
Oricum, nu ar posta nimeni ceva rău despre tine.
Toată lumea te iubeşte.
Vine Apple White !
E superbă.
Îţi car eu ghiozdanul ?
Ce drăguţ eşti, Tiny !
- Mulţumesc. - Vezi ? Toţi te iubesc.
Să nu pierdem niciun minut din prima zi !
Salutare, toată lumea ! Ce mai faceţi ?
Bună, prinţule Daring.
De ce îţi acoperi gura cu mâna ?
Tocmai mi-am albit dinţii
şi directorul zice că nu pot să-i dezvelesc, fiindcă...
Dar ai un zâmbet fermecător !
Păi...
Ochii mei ! Nu mai văd !
Sunt teafăr.
Apple. Daring.
Aveţi vreun detaliu picant de împărtăşit cu telespectatorii mei ?
Vorbiţi în oglindă !
Blondie, eu şi Daring nu suntem împreună deocamdată.
Suntem în liceu. Până la adânci bătrâneţi mai e mult.
Dar formaţi un cuplu perfect.
Nici prea-prea, nici foarte-foarte. Sunteţi exact cum trebuie.
Hai să mâncăm, Apple. Te vrăjesc mai târziu !
În seara cu pricina, în căminul liceului Ever After High,
Apple i-a pregătit o surpriză noii ei colege de cameră.
- Şi zici că lui Raven o să-i placă ? - Fireşte !
Cărei viitoare regine rele nu i-ar plăcea un tron sinistru,
o coroană sinistră şi o oglindă bântuită sinistră ?
Adevărat. Dar de ce faci asta pentru ea ?
Pentru că joacă un rol crucial în povestea mea.
Când mă va otrăvi, se va schimba totul.
Prinţul o să mă trezească, iar eu o să devin regină.
Şi o să trăiesc fericită în veci.
- Am nevoie de ea. - Maddie ?
Ascunde-te ! Nu vreau să ştie că m-ai ajutat.
Ies pe geam. E prima dată.
Bun venit acasă, colega !
Foarte nostim, Apple. Anul ăsta stau cu Maddie.
Nu mai stai.
Mamă, ce bine arăt !
Daring, de unde ştiai că o să pic aici ?
Sunt specialist în prinderea domniţelor aflate la ananghie.
Ce senzaţie tare de tot !
Stai aici, mă mai arunc o dată !
- Bem un hocus latte ? - Sună magic.
Mie îmi place cu nucşoară. Ţie ?
Cu foarte multă frişcă.
- Bună. - Bună, Ashlynn.
Ne plimbăm prin natură mai târziu ? N-am mai intrat în pădure de câteva zile.
E un sentiment nemaipomenit să te întorci la ceea ce contează.
Am de livrat 300 de pantofi noi la Condurul de Cristal.
Pantofi noi ?
Unde ?
- Se dă în vânt după pantofi. - Doar e fata Cenuşăresei.
Trebuie să mergem la repetiţie.
Abia aştept să arăt lumii ce fel de regină voi deveni.
Însă Apple nu ştia că Raven Queen avea alte gânduri.
Care aveau să facă lumea mai bună.
- Sau mai rea. - Când se materializează cheia,
o introduceţi delicat în Cartea legendelor,
apoi vă îndreptaţi de spate şi vă declaraţi în gura mare soarta.
- M-aţi înţeles ? - Dar dacă... ?
- N-aveţi întrebări ? Bine. Cine începe ? - Eu, eu !
Pe aici, viitoarea mea regină.
Sunt Apple White
şi jur să-mi urmez destinul ca următoarea Albă-ca-Zăpada.
- Perfect. - Ştiu.
Sunt Briar Beauty
şi jur să îi calc pe urme mamei mele
şi să dorm vreme de o sută de ani.
Dar înainte o să trăiesc la maxim !
Apropo, vineri-seară la mine în cămin !
- Facem iureş ! - Următorul !
Salutare ! Charming. Daring Charming.
Jur să fiu exact ca babacu', Regele Fermecător.
Viteaz, chipeş, bun la suflet, chipeş,
- ...grijuliu şi chipeş. - Următorul !
Sunt Raven Queen
şi jur să îmi urmez destinul ca...
- Am o întrebare. - Ce este ?
Eram curioasă, dacă nu vreau să depun jurământul ?
Dar trebuie !
Dacă nu mă otrăveşte, nu mai adorm.
Nu mă mai sărută prinţul şi nu mai ajung regină.
Şi nu voi trăi fericită până la adânci bătrâneţi.
Raven, alungă-ţi din minte acest gând periculos.
Zi mai departe.
Trebuie să plec.
- Ce ? - Şi ce face cu destinul ?
Dar normele spun... Normele !
În noaptea aceea, Apple a căutat alinare în pădurea fermecată,
întrebându-se ce destin va avea dacă Raven nu şi-l va urma pe al ei.
- Domnule director Grimm ? - Iartă-mă că te-am speriat.
Vreau să o ţii sub observaţie pe colega ta de cameră, Raven.
Trebuie să urmăm calea ce ne-a fost trasată.
Doar aşa ne putem ocroti universul.
Te rog s-o supraveghezi pe Raven şi să o convingi de acest adevăr.
Ştiu că vei face tot ce va fi nevoie.
Eu...
Şi astfel, cu acest semn rău planând deasupra liceului Ever After High...
Trebuie să fii mereu aşa melodramatică ?
Iar tu să îmi strici sfârşiturile neliniştitoare ?
- Mereu iei apărarea princiarilor. - Sfârşiturile mele sunt celebre.
Iată că sosi şi Ziua Moştenirii.
Elevii liceului Ever After High semnează în Cartea legendelor,
jurând să le calce pe urmă părinţilor lor de basm.
- Sau nu. - Haide, lasă-mă să narez !
Maddie, trebuie să mă ajuţi.
Nu-mi vine să semnez în Cartea legendelor,
dar nici nu vreau să dezamăgesc pe toată lumea.
Nu uita
că, dacă nu semnezi, îţi dispare povestea
şi s-ar putea să te topeşti în uitare.
- E ceva concret şi probabil doare. - Nu ştim dacă e aşa.
- Şi dacă e ? - Dacă nu e ?
- Dar dacă e ? - Nu mă ajuţi.
Ia stai ! Ştiu cine ne poate ajuta.
Nu, dar eu sunt princiară convinsă.
Raven, iată-te ! Trebuie să vorbim.
- Vino înapoi ! - Apple, unde fugi ?
Trebuie s-o conving pe Raven să semneze.
Destinul meu depinde de asta.
Raven ?
Dacă ştie cineva adevărul despre Cartea legendelor,
acela e Giles Grimm.
Pene şi prieteni, singuri împreună.
Vorbeşte ghicitoreza. A fost blestemat să bată câmpii.
Pare că vorbeşte în dodii.
- Zice că se bucură de vizita noastră. - Întreabă-l despre carte.
Dacă nu semnez, chiar o să dispar ?
Poate scăunaşul muzical alt ton să-şi ia
când pe granit cu os s-a gravat inscripţia ?
Regele ce melodii înalţă cu foi de văzduh
prea mult se teme în zori de vicleşug.
Zice că e ceva în neregulă cu cartea
şi că, dacă nu semnezi, povestea ta va...
Ce ? Ce ?!
Scuze.
Dacă nu semnezi, povestea ta va continua.
Într-adevăr ? Minunat !
- Cred. - Crezi ?!
Ghicitoreza nu e o limbă exactă.
Sosise în sfârşit Ziua Moştenirii.
Urmează Apple White.
Sunt Apple White, fiica Albei-ca-Zăpada,
şi sunt gata să fac legământul destinului.
Urmează Raven Queen.
Sunt Raven Queen, fiica Reginei Rele,
şi jur...
- Jur... - Hai, zi !
Sunt Raven Queen
şi îmi scriu propriul destin.
Viaţa mea fericită începe acum !
Bravo, Raven !
Sunt încă aici, n-am dispărut.
Cum ai putut să fii atât de egoistă ?
Îmi pare rău, Apple, dar...
Încetaţi !
Nu ştiam că pot să fac asta.
Îmi pare rău, Apple.
Nu vreau să îmi dicteze nimeni cum să fiu.
Vreau să mă definesc singură. Nu înţelegi ?
Nu doar eu pot acum să îmi aleg destinul.
Putem cu toţii, chiar şi tu.
Dar nu vreau să-mi aleg un nou destin. Îmi plăcea cel dinainte.
Din cauza ta, s-ar putea să nu se mai împlinească.
Poate se împlineşte.
Nu ştiu, pur şi simplu nu ştiu.
Eşti încă aici, nu te-ai...
Da. Ce bine e !
Relaţia dintre princiari şi rebeli nu avea să mai fie la fel
după ce Raven şi-a apărat convingerile.
Convingerile ei erau greşite.
Nu şi-a onorat destinul, s-a jucat cu soarta.
Ia ascultaţi, povestitorilor ! Nu ne stricaţi bucuria !
Raven nu ştie ce forţe a dezlănţuit.
Trebuie să împiedicăm răspândirea acestei idei primejdioase.
SFÂRŞITUL E ABIA ÎNCEPUTUL...
"ZIUA MOŞTENIRII: O POVESTE DIN DOUĂ POVEŞTI"